# María Martín Barranco

María S. Martín Barranco (Motril, Granada, Andaluzia, XX. mendea) granadar abokatua, idazlea et dibulgatzailea da. Generoan eta berdintasunean aditua den idazle eta dibulgatzailea da, eta hizkuntza inklusiboaz idazten du. Andaluziako Hezkuntza Publikoko Ikasleen Gurasoen Elkarteen Konfederazioak (Codapa) aintzatetsi du haren ibilbidea.

## Biografia

Zuzenbideko lizentziaduna da Martin, Granadako Unibertsitatean. Ondoren, Gaztela-Mantxako Unibertsitatean graduondo bi egin zituen: Genero-ikuspegia duen Gizarte Esku-hartze espezialitateko graduondokoa eta Komunikabideetan, gatazketan eta giza eskubideetan aditu graduondoa.

## Argitaratutako lanak

2019an, lehen liburua argitaratu zuen, Ni por favor ni por favora izenekoa. Liburu horretan modu integratzailean eta inor baztertu gabe adierazteko jarraibideak ematen ditu.
2020an, Mujer tenías que ser argitaratu zuen, hizkera sexista aztertu eta feminismoaren balioak nabarmendu zituen. Lan horretan, egungo hizkuntza matxismoaren propaganda dela dio.
2022an, Punto en boca argitaratu zuen, hizkuntzako sexismoari buruzko saiakera. Bertan erabiltzen ditugun hitzak ez direla neutroak azpimarratzen du.
Espainiako eta Latinoamerikako genero-gaien dibulgatzaile lanean eskarmentua du. Komunikabideetan ere kolaboratzaile lanetan hartu du parte.
2013az geroztik, Martinek EVEFem zuzentzen du , prestakuntza feministako eskola presentziala eta onlinekoa.

## Aintzatespenak

* 2022ko ekainean, Andaluziako Irrati eta Telebistan Con acento de mujer saioa (RTVA) izan zen Hezkuntza Publikoko Ikasleen Gurasoen Elkarteen Andaluziako Konfederazioak (Codapa) ematen dituen XIX. Codapa Sarien irabazleetako bat. Elkarte horrek idazlearen ibilbidea ere aitortu zuen,
* 2022an Francisco Javier de Burgos 2021 saria jaso zuen, hizkuntza inklusiboaren ikerketan egindako ibilbidearengatik. Gracia Morales dramaturgo eta poetak ere jaso zuen saria.

## Lanak

* 2019 – Ni por favor ni por favora: cómo hablar con lenguaje inclusivo sin que se note (demasiado). Catarata. ISBN 978-84-9097-682-1.
* 2020 – Mujer tenías que ser: la construcción de lo femenino a través del lenguaje. Catarata ISBN 978-84-1352-057-5.
* 2022 – Punto en boca: (esto no es un manual de lenguaje inclusivo). Catarata ISBN 978-84-1352-398-9
* 2023 – La desfachatez machista. Catarata.

## Erreferentziak

* 1 2 «María Martín Barranco» Jornada sobre comunicación científica con perspectiva de género 2022-10-29.
* 1 2 Press, Europa. (2022-06-18). «El programa 'Con acento de mujer' de RTVA y la escritora María Martín Barranco, ganadores de los XIX Premios Codapa» www.europapress.es.
* ↑ «CCOO aborda el lenguaje inclusivo con el libro "Ni por favor, ni por favora"» La Vanguardia 2020-11-18.
* ↑ «María Martín: "Los valores del feminismo no interesan a una sociedad basada en la exaltación del yo"» www.publico.es.
* ↑ El lenguaje y su cuestionable forma de definir lo femenino. 2020-11-04.
* ↑ «'Pensar antes de hablar'» RTVE.es 2022-04-07.
* ↑ «María Martín Barranco – Catarata» www.catarata.org.
* ↑ «Porqués del empoderamiento feminista» – Escuela Virtual de Empoderamiento Feminista. .
* ↑ Escuela Virtual de Empoderamiento Feminista – EVEFem. .
* ↑ internet, ceaonline. «Margui López, Encarni Díaz, María Martín, Gracia Morales y las jugadoras del Cadete Femenino del CD Asako de Fútbol, premio Francisco Javier de Burgos» www.infocostatropical.com.
* ↑ «La desfachatez machista. Hombres que nos explican el verdadero feminismo - Catarata» www.catarata.org.

## Kanpo estekak

* EVEFem-en webgune ofiziala.
* Datuak: Q105084711